
 "ఏమ్మా.... నేను ఉతక్కూడదా?" అలకగా అడిగింది.
 
 "నాకు చేతులున్నాయి" కోపంగా చెప్పి బావి దగ్గరకు వెళ్ళాడు గణపతి.
 
 నాగు కూడా వెళ్ళి, "బావా సినిమాహీరో అవుతావటకదా! హైదరాబాద్ వెళ్ళేటప్పుడు నన్నూ తీసుకెల్తావా?" వయ్యారంగా నిలబడి అడిగింది. పైట ఉండాల్సిన స్థానంలో లేకపోవడంతో గణపతి చిరాగ్గా వెనక్కి వీపు ఆమెవేపు పెట్టి కూర్చుని షర్టు విప్పి నీళ్ళల్లో తడిపాడు.
 
 "అటు తిరిగావేం?" అడిగింది.
 
 "ఔను మరి నీకు లేదుగా సిగ్గు?" అన్నాడు.
 
 ఆ మాటకి పెద్దగా నవ్వి, "బావా నీ వీపు చలువరాతి గచ్చులా మెరుస్తోంది" అంది.
 
 "ఛి! ఛీ! ఇంట్లోకి పో... నీకేం పనిలేదూ?" అని కోపంగా దండెం మీదున్న తువ్వాలుతీసి కప్పుకున్నాడు గణపతి.
 
 "అంత సిగ్గేమిటి నీకూ! నేను నీతో మాట్లాడదామని వస్తేనూ!" అంటూ వచ్చి అతని ఎదురుగా చప్టామీద కూర్చుంది.
 
 ఆమె చూపులు తన ఒంటిని సూదుల్లా పొడుస్తుంటే తెగ ఇబ్బంది పడ్డాడు గణపతి.
 
 "నేను సినిమాల్లోకి పనికివస్తానా, బావా?" అడిగింది జడ తిప్పుకుంటూ.
 
 గణపతి ఆ మాటకి తలెత్తి చూశాడు! కళ్ళకి ఒత్తుగా కాటుకపెట్టి, చివర్లు కొమ్ముల్లా దిద్దింది. బొట్టు పొడుగ్గా పెట్టి కింద మూడుచుక్కలు పెట్టింది. అరచెయ్యి మందాన పౌడరు అద్దింది. ఇదంతా సినిమాల్లో చేరాలనేనన్నమాట అనుకున్నాడు.
 
 "పిచ్చి పిచ్చి ఆలోచనలు పెట్టుకోకు! నీ ఒంటికవేం పనికిరావుగానీ వెళ్ళు" అన్నాడు.
 
 "నా ఒంటికి ఇంకేం పనికివస్తాయో చెప్పు!" చన్నీళ్ళు అతనిమీద జల్లుతూ అంది.
 
 "ఏయ్.... వద్దు..... వద్దంటుంటే!" గణపతి అరుస్తున్నాడు.
 
 "మరి చెప్పు! లేకపోతే ఈ బొక్కెననీళ్ళు నీ నెత్తిమీద పోస్తాను" నవ్వుతూ అంది.
 
 "నీకే చెప్పేది.... చెప్తే అర్ధం కాదా? మనిషిని కాదా?" అరిచాడు.
 
 "కాదు, దేవతని! నాగు నిజంగానే నీళ్ళతో వున్న బొక్కెన ఎత్తి అతని దగ్గరకొచ్చింది.
 
 గణపతి "ఏయ్.... ఆగు!" అంటూ ఆమె చెయ్యి పట్టుకున్నాడు ఆమె బొక్కెన వదిలేయడంతో నీళ్ళన్నీ చింది యిద్దరిమీదా పడ్డాయి.
 
 "అయ్యో! అయ్యో! ఏమిట్రా అదీ!! పెద్దాళ్ళు ఎవరూ లేకుండా చూసి పిల్లతో సరసాలాడుతున్నావా?" అంటూ అరుస్తూ వచ్చింది వెంకాయమ్మ.
 
 "నేనేం సరసాలాడటంలేదు" కోపంగా అన్నాడు గణపతి.
 
 "నా కళ్ళముందే పిల్ల చెయ్యి పట్టుకుని, పైగా సరసాలాడటం లేదంటావా.....నాకేం కళ్ళు కనిపించడం లేదనుకుంటున్నావా?" అరిచింది వెంకాయమ్మ.
 
 శాంత బయటకొచ్చి, ఏమైందమ్మా?" అంది.
 
 "చూడవే, నీ మేనల్లుడు.... పిల్లమీద నీళ్ళుపోసి ఒళ్ళంతా తడిపాడు పైగా నా కళ్ళముందే చెయ్యిపట్టుకుని ఎదిరించి మాట్లాడుతున్నాడు" అంది వెంకాయమ్మ.
 
 గణపతి వెంటనే నాగు చెయ్యి వదిలిపెట్టేసి "అది కాదత్తయయా జరిగిందీ.....నేను బయటకెళ్తుంటే వచ్చి సీసా మూత తీయాలని మూత తీసే వున్న సీసా ఇచ్చింది. నూనె షర్టుమీద పడితే ఉతుక్కుంటున్నాను. ఇంతలో తనూవచ్చి నా మీద నీళ్ళుప్సోతుంటే కోపంవచ్చి పట్టుకుని ఆపాను" అన్నాడు.
 
 "అమ్మో.... అమ్మో.... ఎన్ని కథలు చెపుతున్నాడూ? ఔను సినిమా పిచ్చోడు కదా! ఎన్నయినా చెప్తాడు. ఇది పల్లెటూరు. ఇలా ఈడొచ్చిన పిల్లతో వీడు సరసాలాడుతున్నాడని తెలిశాక యీ పిల్లని ఎవడయినా చేసుకుంటాడా?" గొంతు పెంచి అరిచింది వెంకాయమ్మ.
 
 "నువ్వే అరుస్తున్నావు.... గొంతు తగ్గించు...." కోప్పడింది శాంత.
 
 "నీకు ఎప్పుడూ నా తప్పులు పట్టడమే కానీ, ఇంట్లో ఆంద్రబ్బగా ఉన్న పిల్లలని అదుపులో పెట్టడం రాదు. నన్నే ఆన్నావు కానీ, నీ ఎదురుగా ఉన్న నీ అల్లుణ్ణి ఒక్కమాటయినా అన్నావా? ఈరోజు చెయ్యిపట్టుకున్నాడూ..... రేపు ఇంకోటి చేస్తాడూ!" అరిచింది వెంకాయమ్మ.
 
 ఈ అరుపులకి ఇంట్లో జనమంతా పెరట్లోకి వచ్చారు.
 
 "మా ఇంటి ఆడపిల్లలకి ప్రేమలూ, దోమలూ ఈ సరసాలూ తెలియవమ్మా! ఏదో పెద్దమ్మగారి ఊరు చూస్తానని సరదాపడితే తీసుకొచ్చాను. ఈ త్రాష్టుడు దాని వెనుకపడ్డాడు. రేపు దాని తల్లిదంద్రులకి నేనేం సమాధానం చెప్పుకోనూ?" గట్టిగా చేతులు తాటించి శోకాలు పెడుతూ కళ్ళు కొంగుతో తుడుచుకుంటూ అంది వెంకాయమ్మ.
 
 గిరి అంతా విని, కోపంగా ముందుకు వచ్చి గణపతి మెడమీద చెయ్యి వేసి, "నీ కెంత ధైర్యంరా? నా మేనకోడలి మీదే చెయ్యి వేస్తావా? తాట వలుస్తా!" అని రంకెలు వేశాడు.
 
 రాధ ఆపుకోలేక "బావ అలాంటివాడు కాదు!" అంది.
 
 గిరి ఆమెను ఎర్రగా చూస్తూ "అంటే నేను అలాంటి వాడిననా? చూశావా అక్కా దాని పొగరూ?" అన్నాడు.
 
 గణపతి వెంటనే "రాధని 'అదీ ఇదీ' అన్నావంటే మర్యాద దక్కదు!" అన్నాడు.
 
 "ఏం చేస్తావురా?" అంటూ గిరి గణపతి మీద కలబడ్డాడు.
 
 గణపతి కూడా ఊరుకోకుండా అతని దెబ్బలు తప్పించుకుంటూనే తలతో గిరి పొట్టలో పొడిచి కింద పడేసి, మీద కూర్చున్నాడు.
 
 "గణపతీ! ఆగు! ఏమిటది? గిరీ! వూరుకోరా....!" అంటూ శాంత మధ్యలోకి వెళ్ళబోయింది.
 
 గిరి లేస్తూనే గణపతిని ఒక్క తోపు తోయడం వల్ల అతడు వచ్చి శాంతని ఢీకొని ఆమెని కిందపడేశాడు. కిందపడ్డ శాంత నుదుటికి బొక్కెన కోన గుచ్చుకుని బొటబొటా రక్తం కారింది.
 
 "అయ్యో... వీడు నా కూతుర్ని కూడా చంపేస్తున్నాడురా దేవుడోయ్!" అంటూ వెంకాయమ్మ పరిగెత్తి శాంతని లేపింది.
 
 "పిన్నీ... పిన్నీ!" అంటూ రాధ వెళ్ళి చెయ్యి వెయ్యబోతే, "అవతలికి తప్పుకోండి! మీ వల్లే నా కూతురికి ఇంత దెబ్బ తగిలింది దూరంగా పొండి! ఈ రోజు అల్లుడుగారు రాగానే నాకూతురు ఈ కొంపలో ఉండాలో, అక్కర్లేదో తేల్చేస్తాను!" అని కేకలు పెట్టింది వెంకాయమ్మ.
 
 శాంత బాధగా "అమ్మా... అమ్మా!" అంటూ మూల్గింది.
 
 "అమ్మని ఉన్నాను కాబట్టే సరిపోయిందీ తల్లీ! లేకపోతే నీ గతి పట్టించుకునే వారెవరీ కొంపలో!" అంటూ గిరి సాయంతో శాంతను లోపలికి తీసుకెళ్ళింది వెంకాయమ్మ.

 "emma.... nenu utakkudada?" alakaga adigindi.
 
 "naaku chetulunnayi" kopanga cheppi baavi daggaraku vellaadu ganapati.
 
 naagu kuudaa velli, "bava cinemaheero avutavatakada! hyderabad velletappudu nannoo teesukeltava?" vayyaaramgaa nilabadi adigindi. paita undaalsina sthaanamlo lekapovadamto ganapati chiragga venakki veepu aamevepu petti kuurchuni shartu vippi neellallo tadipaadu.
 
 "atu tirigavem?" adigindi.
 
 "aunu mari neeku ledugaa siggu?" annadu.
 
 aa maataki peddagaa navvi, "bava nee veepu chaluvaraati gachula merustondi" andi.
 
 "chi! chee! intloki poo... neekem panileduu?" ani kopanga dandem meedunna tuvvaalutiisi kappukunnadu ganapati.
 
 "anta siggemiti neekuu! nenu neetho matladadamani vastenuu!" antuu vachi athani edurugaa chaptaameeda koorchundi.
 
 aame chuupulu tana ontini sudullah podustunte tega ibbandi paddaadu ganapati.
 
 "nenu cinemalloki panikivastaanaa, bava?" adigindi jada tippukuntu.
 
 ganapati aa maataki taletti chushadu! kallaki ottugaa katukapetti, chivarlu kommulla diddindi. bottu poduggaa petti kinda mooduchukkalu pettindi. aracheyyi mandaana poudaru addindi. idantaa cinemallo cheralanenannamata anukunnadu.
 
 "picchi picchi aalochanalu pettukoku! nee ontikavem panikiraavugaanii vellu" annadu.
 
 "naa ontiki inkem panikivastaayo cheppu!" channeellu atanimeeda jallutuu andi.
 
 "yey.... vaddu..... vaddantunte!" ganapati arustunnadu.
 
 "mari cheppu! lekapothe ee bokkenaneellu nee nettimeeda postanu" navvutuu andi.
 
 "neeke cheppedi.... chepte ardham kaadaa? manishini kaadaa?" arichaadu.
 
 "kaadu, devatani! naagu nijamgaane neellatho vunna bokkena etti athani daggarakochindi.
 
 ganapati "yey.... aagu!" antuu aame cheyyi pattukunnadu aame bokkena vadileyadamtho neellannee chindi yiddarimeedaa paddai.
 
 "ayyo! ayyo! emitra adhee!! peddaallu evaruu lekunda chusi pillatho sarasaladutunnava?" antuu arustuu vachindi venkayamma.
 
 "nenem sarasaladatamledu" kopanga annadu ganapati.
 
 "naa kallamunde pilla cheyyi pattukuni, paiga sarasaladatam ledantava.....naakem kallu kanipinchadam ledanukuntunnava?" arichindi venkayamma.
 
 saanta bayatakochi, emaindamma?" andi.
 
 "chudave, nee menalludu.... pillameeda neelluposi ollantaa tadipaadu paiga naa kallamunde cheyyipattukuni edirinchi matladutunnadu" andi venkayamma.
 
 ganapati ventane naagu cheyyi vadilipettesi "adhi kaadattayayaa jarigindii.....nenu bayatakeltunte vachi seesa mootha teeyaalani mootha teese vunna seesa ichindi. noone shartumeeda padithe utukkuntunnaanu. intalo tanuuvachchi naa meeda neellupsotunte kopamvachi pattukuni aapaanu" annadu.
 
 "ammo.... ammo.... enni kathalu cheputunnadu? aunu sinima pichhodu kada! ennayina cheptaadu. idhi palleturu. ilaa eedochina pillatho veedu sarasaalaadutunnaadani telisaaka yee pillani evadayina chesukuntada?" gontu penchi arichindi venkayamma.
 
 "nuvve arustunnavu.... gontu tagginchu...." koppadindi saanta.
 
 "neeku eppuduu naa tappulu pattadame cony, intlo aandrabbagaa unna pillalani adupulo pettadam raadu. nanne aannaavu cony, nee edurugaa unna nee allunni okkamatayina annava? eeroju cheyyipattukunnadu..... repu inkoti chestaaduu!" arichindi venkayamma.
 
 ee arupulaki intlo janamanta peratloki vachaaru.
 
 "maa inti aadapillalaki premaluu, domaluu ee sarasaaluu teliyavamma! edho peddammagaari ooru chustaanani saradaapadithe teesukochanu. ee traashtudu daani venukapaddaadu. repu daani tallidandrulaki nenem samadhanam cheppukonu?" gattigaa chetulu taatinchi shokaalu pedutuu kallu kongutho tuduchukuntu andi venkayamma.
 
 giri antaa vini, kopanga munduku vachi ganapati medameeda cheyyi vesi, "nee kentha dhairyamra? naa menakodali meede cheyyi vestava? taata valusta!" ani rankelu vaesaadu.
 
 raadha aapukoleka "baava alantivadu kaadu!" andi.
 
 giri aamenu erraga chustuu "ante nenu alanti vaadinanaa? chusawa akka daani pogaruu?" annadu.
 
 ganapati ventane "radhani 'adhee idhee' annavante maryaada dakkadu!" annadu.
 
 "yem chestavura?" antuu giri ganapati meeda kalabaddadu.
 
 ganapati kuudaa oorukokundaa athani debbalu tappinchukuntune talatho giri pottalo podichi kinda padesi, meeda kuurchunnaadu.
 
 "ganapatii! aagu! emitadi? giree! voorukora....!" antuu saanta madhyaloki vellaboyindi.
 
 giri lestune ganapatini okka thopu thoyadam valla atadu vachi saantani dheekoni aameni kindapadesadu. kindapadda saanta nudutiki bokkena kona guchukuni botabota raktam kaarindi.
 
 "ayyo... veedu naa koothurni kuudaa champestunnadura devudoy!" antuu venkayamma parigetti saantani lepindi.
 
 "pinni... pinni!" antuu raadha velli cheyyi veyyabothe, "avataliki tappukondi! mee valle naa koothuriki inta debba tagilindi dooramgaa pondi! ee roju alludugaaru ragane nakuturu ee kompalo undaalo, akkarledo telchestaanu!" ani kekalu pettindi venkayamma.
 
 saanta badhaga "amma... amma!" antuu moolgindi.
 
 "ammani unnaanu kabatte saripoyindii talli! lekapothe nee gathi pattinchukune varevari kompalo!" antuu giri saayamtho saantanu lopaliki teesukellindi venkayamma.